Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A kilakoltatott önkényes lakásfoglalók szállásának biztosítására tehát – a 71/2002. (XII. 17.) AB határozat értelmében – csupán „akkor köteles az állam, ha azok életét közvetlen veszélyhelyzet fenyegeti. Annak eldöntése azonban, hogy
Paragraph Index: 419

4. A gyermekjóléti és családsegítõ szolgálat szerepérõl Megkeresésünkre a Zuglói Családsegítõ és Gyermekjóléti Központ tájékoztatott arról, hogy milyen intézkedéseket foganatosítottak a panaszos édesanya és gyermekei ügyében. A családsegítõ 2005 októberében, az Edelényi Gyermekjóléti Szolgálat jelzésére vette fel a kapcsolatot a családdal. Ekkor a Thököly út 31. sz. alatti üzlethelyiségben látogatta meg õket. 2006-ban a családgondozó részletes tájékoztatása értelmében folyamatosan kapcsolatban álltak az édesanyával. 2007/67/II. szám A családsegítõ jelentésébõl kiderült, hogy az édesanya 2006 júliusában járt nála utoljára, amikor bejelentette, hogy az üzlethelyiségbõl kilakoltatják. Ekkor a családsegítõ telefonon felvette a kapcsolatot a Szociális Rehabilitációs Alapítvány Családok Átmeneti Otthonával, amely ellátási szerzõdésben áll a Zuglói önkormányzattal, „ahol nem tudták fogadni, mivel nem volt hely és a kliens sem rendelkezett kerületi lakcímmel”. A családsegítõ ezt követõen javasolta az édesanyának, hogy „vegye fel a kapcsolatot a Dózsa György úti hajléktalanszállóval, és kérjen elhelyezést”. A panaszosunk csak egy hónappal késõbb, 2006. augusztus végén járt ismét a családsegítõ szolgálatnál, ahol ismét tájékoztatták arról, hogy az átmeneti otthonban nincs hely, illetve megint javasolták számára a Dózsa György úti hajléktalanszálló felkeresését. Ezt követõen megszakadt a kapcsolat. A Gyvtv. 39. §-a értelmében a gyermekjóléti szolgáltatás olyan, a gyermek érdekeit védõ speciális személyes szociális szolgáltatás, amely a szociális munka módszereinek és eszközeinek felhasználásával szolgálja többek között a gyermek testi és lelki egészségének, családban történõ nevelkedésének elõsegítését, a gyermek veszélyeztetettségének megelõzését, a kialakult veszélyeztetettség megszüntetését.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes